Diari Oficial de la Generalitat Valenciana


Sumari del DOGV 4802, del 21-07-2004 (2004/7315)

ORDE de 28 de juny de 2004, de la Conselleria de Sanitat, per la qual es modifica la llista de les malalties sotmeses a declaració obligatòria.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/06/28/(1)/dof/vci/html**

### Dades del document

Número de DOGV
:   4802

Data del DOGV
:   21-07-2004

Secció del DOGV
:   I. DISPOSICIONS GENERALS

Número del document
:   2004/7315


Data del document
:   28-06-2004

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * epidemiologia
    * malaltia
    * risc sanitari
    * legislació

ORDE de 28 de juny de 2004, de la Conselleria de Sanitat, per la qual es modifica la llista de les malalties sotmeses a declaració obligatòria. [2004/X7315]
  
La Xarxa Valenciana de Vigilància en Salut Pública creada pel Decret 16/1997, del Govern Valencià, de 28 de gener, té com a finalitat identificar els problemes de salut que afecten la nostra població, valorar-ne els canvis en la tendència i la distribució i contribuir a l'aplicació de mesures preventives individuals o col·lectives a curt, mitjà i llarg termini, mitjançant la recollida sistemàtica, anàlisi i difusió epidemiològica.
  
L'Orde de 4 de març de 1997, de la Conselleria de Sanitat, desplega el Sistema Bàsic de la Xarxa Valenciana de Vigilància en Salut Pública. Està integrat per la notificació obligatòria de malalties, la notificació de situacions epidèmiques i brots i la informació microbiològica. L'Orde de 15 de febrer de 2001 amplia les malalties sotmeses a vigilància.
  
Els canvis importants que està experimentant el patró de morbimorbilitat en els països desenvolupats, deguts, entre altres, als canvis socials, econòmics, sanitaris i científics, fan que siga necessari adaptar de forma continuada tant els processos a vigilar com el mètode de vigilància.
  
En este sentit, és necessari adaptar la vigilància epidemiològica de la varicel·la reforçant la capacitat d'anàlisi del sistema amb relació a les característiques de persona, lloc i temps. Amb això, s'incrementa la capacitat de resposta en aplicar les mesures de control en funció de la població afectada.
  
En atenció d'aquestes consideracions, tenint en compte que el Reial Decret 278/1980, de 25 de gener, atribuïx a la Generalitat Valenciana les competències d'estudi, vigilància i anàlisi epidemiològica dels processos que incidixen positivament o negativament en la salut humana; que la Llei 5/1983, de 30 de desembre, de Govern Valencià i la configuració dels seus òrgans de govern i que el Decret 16/1997, faculta el conseller de Sanitat per a dictar totes les normes que siguen necessàries per al desplegament i l'execució del decret esmentat,
  
ORDENE
  
Article 1
  
U. S'inclou en l'àmbit de la Comunitat Valenciana la varicel·la (CIM-9a Revisió: 052) com a modalitat de malaltia de declaració individualitzada, sense excloure'n la declaració numèrica i s'ha de formalitzar l'enquesta epidemiològica corresponent.
  
Dos. La declaració obligatòria es refereix als casos nous de varicel·la apareguts durant la setmana en curs i sota sospita clínica.
  
Tres. Com a procediment de declaració se seguirà l'establit en l'Ordre de 4 de març de 1997, de la Conselleria de Sanitat.
  
DISPOSICIÓ FINAL
  
Esta ordre vigirà l'endemà d'haver estat publicada en el Diari Oficial de la Generalitat Valenciana, i tindrà efectes des de l'1 de gener de 2005.
  
València, 28 de juny de 2004
  
El conseller de Sanitat,


Còpia Permalink ELI